section_heading: Životopis
paragraph_text: Rođen je u Opličićima u Hercegovini, od roditelja Filipa i Zorke, kao kao treći od četvero braće. Na krštenju je dobio ime Božo, a pri stupanju u franjevački red uzeo je ime Vjeko. Na Plehanu kod Dervente završio je pučku školu. Zatim je u Visokom završio gimnaziju. U Kraljevoj Sutjesci 1949./50. završio je novicijat. Teologiju je studirao od 1955. u Sarajevu, Zagrebu i Ljubljani, gdje je i doktorirao.